Slovenský zväz kuchárov a cukrárov

Slovenský zväz kuchárov a cukrárov (SZKC) je jedným z prvých profesijných zväzov po zániku ČSSR. Je dobrovoľnou, cechovskou, nepolitickou záujmovou organizáciou, v ktorej sa dobrovoľne združujú občania, ktorí sa na profesionálnej úrovni zaoberajú gastronómiou alebo sú priateľmi a propagátormi gastronómie. Na čele zväzu momentálne stojí Vojto Artz. Sídlo má v Bratislave. Od roku 2000 je riadnym členom Svetovej asociácie kuchárskych združení (WACS).

 História zväzu  
Organizácia vznikla v apríli 1990. V čase založenia na čele stál Ondrej Antovszký Dnes varí Ondrej Antovszký, sme.sk. V roku 2000 ho na poste prezidenta zväzu vystriedal František Janata František Janata. databazeknih.cz, ktorý vo funkcii prezidenta zväzu pôsobil do mája 2013. Od mája 2013 Zväzu kuchárov šéfuje Branislav Križan, gastroweb.sk do novembra 2017 vo funkcii prezidenta SZKC pôsobil Branislav Križan. Na základe rozhodnutia Valného zhromaždenia SZKC od novembra 2017 na čele zväzu stojí Vojto Artz Predstavujeme nového prezidenta SZKC, szkc.skBranislava Križana na čele zväzu kuchárov strieda Vojto Artz, gastroweb.sk.

 Činnosť  
V súčasnosti SZKC vyvíja svoju činnosť prostredníctvom ôsmich stabilne pôsobiacich regionálnych i odborných klubov SZKC (bratislavský klub, banskobystrický klub, žilinský klub, tatranský klub, košický klub, prešovský klub, klub cukrárov a klub mladých kuchárov a cukrárov) v ktorých združuje kuchárov a cukrárov z celého Slovenska. Prostredníctvom klubov sa zväz usiluje šíriť moderné trendy gastronómie v praxi, na domácich aj zahraničných výstavách a súťažiach.

SZKC nadväzuje na historickú tradíciu, zaoberá sa gastronómiou v jej širších súvislostiach, a podporuje všetky formy spolupráce, ktoré vedú k plneniu jeho hlavných cieľov.

 Referencie 

 Pozri aj 
 Gastronómia
 Kuchár
 Cukrár

 Externé odkazy 
 Slovenský zväz kuchárov a cukrárov - Oficiálne stránky
 Stránky na Facebook-u
 Slovenský zväz kuchárov a cukrárov - história
 Vizitka cechov ...dnes Slovenský zväz kuchárov a cukrárov, hnonline.sk

Kategória:Gastronomické organizácie
Kategória:Organizácie na Slovensku
Kuchárov a cukrárov
Kategória:Organizácie založené v 1990